ગુજરાતના અન્ય વિસ્તારો કરતાં સૌરાષ્ટ્ર પાણીની સમસ્યાથી સૌથી વધુ ત્રસ્ત છે. સિંચાઈ તથા પીવાના પાણી માટે સરકાર કરોડો રૂપિયાની યોજનાઓ બનાવે છે, પરંતુ તેનાથી સૌરાષ્ટ્રવાસીઓની તરસ છિપાવી શકાઈ નથી. પીવાના પાણીની સમસ્યા સેંકડો ગામોમાં છે, સાથે સિંચાઈના અભાવે ખેતીને ભારે નુકસાન થઈ રહ્યું છે. નર્મદા આધારિત પાઈપલાઈનથી સૌરાષ્ટ્રવાસીઓને પીવાના પાણીની રાહત જરૂર થઈ હશે, પરંતુ સિંચાઈની સમસ્યા હજુ પણ યથાવત્ છે. એટલે જ સૌરાષ્ટ્રમાં પાણીનો મુદ્દો રાજકીય બની રહ્યો છે.